L 25/76
HR
Službeni list Europske unije
27.1.2023.
Pregled ciljeva povezanih s troškovnom učinkovitošću za terminalne usluge u zračnoj plovidbi (38)
Kad je riječ o zračnim lukama obuhvaćenima područjem primjene Provedbene uredbe (EU) 2019/317 kako je utvrđeno u članku 1. stavcima 3. i 4. te uredbe, Komisija je svoju ocjenu rutnih ciljeva povezanih s troškovnom učinkovitošću nadopunila revizijom ciljeva povezanih s troškovnom učinkovitošću za terminalne usluge u zračnoj plovidbi u skladu s točkom 2.1. podtočkom (c) Priloga IV.
Provedbenoj uredbi (EU) 2019/317.
Utvrđeno je da ti ciljevi nisu sporni za Francusku.
Revizija programa poticaja iz članka 11.
Provedbene uredbe (EU) 2019/317 koja nadopunjava Komisijinu ocjenu ciljeva povezanih s kapacitetom (39)
Komisija je u skladu s točkom 2.1. podtočkom (f) Priloga IV.
Provedbenoj uredbi (EU) 2019/317 nadopunila svoju ocjenu ciljeva povezanih s kapacitetom revizijom programa poticaja iz članka 11. te provedbene uredbe.
S tim u vezi ispitala je ispunjavaju li predloženi programi poticaja materijalne zahtjeve iz članka 11. stavaka 1. i 3.
Provedbene uredbe (EU) 2019/317.
(40)
Komisija je u Provedbenoj odluci (EU) 2022/728 zaključila da Francuska treba revidirati svoje programe poticaja za postizanje ciljeva povezanih s kapacitetom na ruti i kapacitetom terminala tako da se maksimalna financijska nepogodnost koja proizlazi iz tih programa poticaja utvrdi na razini koja ima znatan utjecaj na prihode izložene riziku.
Međutim, Komisija napominje da Francuska nije izmijenila navedene programe poticaja u odnosu na nacrt plana performansi FABEC-a dostavljen 2021. i revidirani nacrt plana performansi FABEC-a dostavljen 13. srpnja 2022.
(41)
Komisija stoga, uzimajući u obzir uvodnu izjavu 40., zaključuje da su programi poticaja utvrđeni u revidiranom nacrtu nacionalnog plana performansi i dalje sporni.
Stoga ponavlja svoje stajalište da bi Francuska trebala revidirati svoje programe poticaja za postizanje ciljeva povezanih s kapacitetom na ruti i kapacitetom terminala pri donošenju konačnog plana performansi u skladu s člankom 16. točkom (a) Provedbene uredbe (EU) 2019/317 tako da se maksimalne financijske nepogodnosti koje proizlaze iz tih programa poticaja utvrde na razini koja ima znatan utjecaj na prihode izložene riziku, kako je izričito propisano člankom 11. stavkom 3. točkom (a) te provedbene uredbe, što bi prema mišljenju Komisije trebalo dovesti do maksimalne financijske nepogodnosti koja je jednaka ili veća od 1 % utvrđenih troškova.
ZAKLJUČCI
(42)
S obzirom na sve navedeno Komisija je zaključila da su ciljevi performansi iz revidiranog nacrta nacionalnog plana performansi koji je dostavila Francuska usklađeni s ciljevima performansi na razini Unije,
DONIJELA JE OVU ODLUKU:
Članak 1.
Ciljevi performansi iz revidiranog nacrta plana performansi koji je Francuska dostavila 28. listopada 2022.
u skladu s Uredbom (EZ) br.
549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.
Članak 2.
Ova je Odluka upućena Francuskoj Republici.